**ΔΙΑΤΑΡΑΧΕΣ ΟΞΕΟΒΑΣΙΚΗΣ ΙΣΟΡΡΟΠΙΑΣ**

Το μάθημα διαπραγματεύεται όλο το φάσμα των διαταραχών της οξεοβασικής ισορροπίας που συχνά εμφανίζονται στους ασθενείς και που η γνώση τους είναι απαραίτητη σε κάθε ιατρό ανεξαρτήτως ειδικότητος (όπως για παράδειγμα το καρδιογράφημα).

Υπάρχουν τρεις διαφορετικές σχολές «σκέψης» στην οξεοβασική ισορροπία, που διαφέρουν κυρίως στο πως προσεγγίζουν τις μεταβολικές διαταραχές της: Η σχολή της Βοστώνης (ή φυσιολογική σχολή) χρησιμοποιεί τη συγκέντρωση των διττανθρακικών στην ανάλυσή της, η σχολή της Κοπεγχάγης χρησιμοποιεί την περίσσεια βάσης (base excess) και η σχετικά πιο πρόσφατη φυσικοχημική σχολή (ή σχολή του Stewart) που χρησιμοποιεί τη διαφορά συγκέντρωσης ισχυρών ιόντων (strong ion difference) στην ανάλυσή της. Ανάμεσα στις τρεις σχολές υπάρχει έντονη επιστημονική αντιπαράθεση. Και οι τρεις σχολές έχουν κάποια «κενά» στην ανάλυσή τους, όμως μπορούν αν εφαρμοσθούν σωστά να οδηγήσουν στη σωστή διάγνωση στη μεγάλη πλειοψηφία των περιπτώσεων. Στο μάθημα παρουσιάζονται και οι 3 σχολές.

Το μάθημα προσεγγίζει την οξεοβασική ισορροπία από «μηδενική βάση», θεωρεί δηλαδή ότι ο/η συμμετέχων/ουσα δεν γνωρίζει τίποτε.

Ενότητες:

Την Φυσιολογική Σχολή (Σχολή της Βοστώνης)

• Μεταβολική οξέωση

• Μεταβολική αλκάλωση

• Αναπνευστική οξέωση

• Αναπνευστική αλκάλωση

Την Σχολή της Κοπεγχάγης (base excess-standard bicarbonate)

• Μεταβολική οξέωση

• Μεταβολική αλκάλωση

• Αναπνευστική οξέωση

• Αναπνευστική αλκάλωση

Την Φυσικοχημική Σχολή (Σχολή του Steward-strong ion difference)

• Μεταβολική οξέωση

• Μεταβολική αλκάλωση

• Αναπνευστική οξέωση

• Αναπνευστική αλκάλωση

Στόχος του μαθήματος είναι να βοηθήσει τον/την συνάδελφο-φοιτητή/τρια να «απομυθοποιήσει» την οξεοβασική ισορροπία και να του/της προσφέρει ένα χρήσιμο κλινικό εργαλείο.